Catherine Zeta-Jones

Catherine Zeta-Jones (Swansea, Gales, 1969ko irailaren 25a - ) aktore, abeslari eta dantzari galestarra da. Aintzatespen anitz jaso du aktore gisa eginiko lanagatik, Chicago musikalean Velma Kellyren hiltzailearen papera antzezteagatik lortutako Oscar Saria eta A little night music musikalean antzeztutako paperarengatik eskuratu zuen Tony saria, horien artean.

 Biografia 
Artistaren izena bere bi amonenen elkarketaren emaitza da, Catherine eta Zeta, alegia. Bere aita gozoki-lantegi bateko langile zen eta bere ama, berriz, jostun irlandarra. Catherine hiru senideetan bigarrena izan zen (zaharrena David izenekoa eta gazteena Lyndon izenekoa) eta katolizismoan hezi zuten.

Ingelesez ez ezik, ederki egiten du galesez, gaztelaniaz eta frantsesez ere. Umetan, trakeotomia egin behar izan zioten, eta lepoan ezkutatzen zaila den orbain bat utzi dio horrek.

80ko hamarkadan, Catherinen gurasoek 100.00 libera esterlinako saria irabazi zuten bingo batean, eta familia guztia St. Andrews Drivera joan zen bizitzera, Swanseako aberatsen gune batera. Han, Dumbarton House School ikastetxera joan zen, baina bertan behera utzi zituen ikasketak, bere amets artistikoekin jarraitu ahal izateko. Ondoren, antzerki musikala ikasiko zuen 3 urtez Chiswickeko arte eta antzezte eskoletan.

 Lana eta arrakasta 
Zeta-Jones haurtzaroan hasi zen lanean. Ospea 10 urte bete baino lehen iritsi zitzaion, anaiadi katoliko batean abestu eta dantza egiten zuenean.

Oso gazte hasi zen londrestar West Endeko musikaletan papel garrantzitsuak antzezten eta, 1990an, zinema munduan hartu zuen parte lehen aldiz, Phillippe Broca zuzendari frantsesaren Ehun eta bat gau filmean.

Bere edertasun exotiko eta abestu eta dantzarako zuen trebetasunak musika munduan etorkizun bikaina iradokitzen bazuten ere, berak beste bide bat hautatu zuen. The Darling Buds of May (1991) telesailean Mariette pertsonaia antzezteari esker lortu zuen lehen arrakasta. Baina Antonio Banderasekin batera protagonista izan zen The Mask of Zorro(1998) filmak eman zion nazioarteko izena.

1999an, Entrapment eta The Haunting bezalako filma arrakastatsuetako protagonista izan zen, baina, 2000n, Steven Soderberghen Traffic luzemetraiko protagonista izateak eman zion dramarako dohainak erakusteko aukera.

2001ean, America's Sweethearts komedian hartu zuen parte Julia Robertsekin batera.

2002an, Chicago filmean antzeztutako paperagatik aktore hoberenei emandako Oscar Sarietako bat irabazi zuen eta Coen anaiek zuzendutako Intolerable Cruelty filma egin zuen George Clooneyrekin.

2004an, Steven Spielbergen The Terminal filmeko protagonista izan zen Tom Hanksekin batera eta Ocean's Twelveko aktoreen zerrendara ere batu zen.

2005ean, Antonio Banderas eta Zeta-Jones berriro elkartu eta The Legend of Zorro grabatu zuten.

2007an, bi film berri estreinatu zituen: No Reservations komedia eta Death Defying Acts drama, Torontoko Zinemaldian estreinatu zena. 2009 eta 2010 urteen artean The Rebound komedia estreinatu zuen.

2009ko abenduan, Broadwayn debutatu zuen Angela Lansbury beteranarekin batera, Stephen Sondheimen A little night music musikalaren birrezarpenean. Obrak arrakasta handia lortu zuen kritika eta ikusleen artean eta Catherinek Desirée pertsonaia antzezteagatik Tony saria jaso zuen, musikaleko aktore hoberena izateagatik.

1999an, munduko emakume ederrenen zerrendan agertu zen lehen aldiz, eta handik aurrera, munduko aktore ederrenetako bat kontsideratua izan da.

2008an, mundu guztiko hiriburuetako 8.000 emakumeri egindako inkesta batean inoiz izandako emakumerik ederrena bezala aukeratu zuten, Gisele Bündchen eta Brigitte Bardotek atzetik jarraitzen ziotelarik.

 Bizitza Pertsonala 
2000n, Zeta-Jones Michael Douglas aktorearekin ezkondu zen eta bi seme-alaba izan ditu: Dylan Michael Douglas 2000an eta Carys Zeta Douglas 2003an.

Azken albisteen arabera, izarrak eta bere senarrak 170 milioi dolar irabazten dute urtero eta Hollywoodeko bikote aberatsenetako bat dira.

Mallorca eta Bermuden artean bizi dira senar-emazte eta bi seme-alabak, baina Gales, Los Angeles, New York eta Vancouver bezalako hirietan ere badute etxea.

 Filmografia 
 Urtea  Filma  Papera  Oharra(k) 1990  Les 1001 nuits  Sheherazade  1991  Out Of The Blue  Chirsty  BBC Television Play 1991-1993  The Darling Buds of May  Mariette   1992  Christopher Columbus: The Discovery''' 
| Beatriz 
|
|-
| 1993 
| Splitting Heirs 
| Kitty 
|
|-
|rowspan=2| 1995 
| Catherine the Great 
| Catherine II
|
|-
| Blue Juice 
| Chloe 
|
|-
|rowspan=2| 1996 
|  The Phantom 
| Sala 
|
|-
| Titanic 
| Isabella Paradine 
| Minitelesaila
|-
| 1998 
| The Mask of Zorro 
| Elena Montero / Elena Murrieta (Elena de la Vega)
|
|-
|rowspan="2"| 1999 
| Entrapment 
| Virginia Baker 
|Razzie Sarirako proposatua.
|-
| The Haunting || Theo || Razzie Sarirako proposatua emakumezkoen aktorerik txarrenaren kategorian
|-
|rowspan="2"| 2000 
| High Fidelity 
| Charlie Nicholson 
| 
|-
| Traffic 
| Helena Ayala 
| Urrezko Globo sarirako proposatua
|-
| 2001 
| America's Sweethearts 
| Gwen Harrison 
|
|-
| 2002 
| Chicago 
| Velma Kelly 
| Oscar SariaBAFTA SariaUrrezko Globo sarirako proposatua
|-
|rowspan="2"| 2003 
| Sinbad: Legend of the Seven Seas 
| Marina 
| Ahotsa
|-
| Intolerable Cruelty 
| Marylin Rexroth 
|
|-
|rowspan="2"| 2004 
| The Terminal 
| Amelia Warren 
|
|-
| Ocean's Twelve 
| Isabel Lahiri 
|
|-
| 2005 
| The Legend of Zorro 
| Elena de la Vega Murrieta
|
|-
|rowspan="1"| 2007 
| No Reservations 
| Kate Armstrong 
|
|-
|rowspan="2"|2008
| Death Defying Acts 
| Mary McGarvie 
|
|-
| Stompanato 
| Lana Turner
|
|-
|rowspan="1"| 2009 
| The Rebound''  Sandy 

 Ikus, gainera 
 Galestar ezagunen zerrenda

 Kanpo estekak 
  Catherine Zeta-Jones (IMDb)

Kategoria:Swanseatarrak
Kategoria:Galesko aktoreak
Kategoria:Emakumezko bigarren aktore onenaren Oscar sariaren irabazleak
Kategoria:Erresuma Batuko katolikoak
Kategoria:Tony Saria irabazi dutenak